גדעון גרטנר

גדעון גרטנר (באנגלית: Gideon Gartner) (1935–2020) היה יהודי אמריקאי, איש עסקים, משקיע ופילנתרופ אמריקאי. כונה "אבי תעשיית האנליסטים המודרנית". מייסד גרטנר בע"מ, חברת מחקר וייעוץ טכנולוגיות מידע בתחומי ה-IT, מסטמפורד, קונטיקט.

 ראשית חיים והשכלה 
גרטנר נולד בפלשתינה (א"י), לאמו פנינה(לבית בדרי) שהייתה מוזיקאית ומורה למוסיקה ואביו אברהם, שהיה מהנדס אזרחי. בשנת 1938 עברה המשפחה לארצות הברית והתיישבה בברוקלין, ניו יורק. גרטנר למד בישיבת פלטבוש ולאחר מכן בתיכון מידווד, שם סיים את לימודיו בשנת 1952. כמוזיקאי מחונן שהצטיין הן בפסנתר והן בקרן יער, הוצעה לו מלגה ללימודי מוזיקה באוניברסיטת מיאמי, אך הוא ויתר. הוא בחר ללמוד במכון הטכנולוגי של מסצ'וסטס, וסיים את לימודיו בשנת 1956 עם תואר ראשון בהנדסת מכונות. הוא המשיך לתואר שני במנהל עסקים מבית הספר לניהול סלואן של MIT בשנת 1960.

 קריירה מוקדמת 
גרטנר החל את הקריירה שלו במחקר תפעולי בחברת System Development Corporation, שהייתה קבלן משנה של תאגיד פילקו. הוא עבד בפאראמוס, ניו ג'רזי, במערכת הבקרה של פיקוד האוויר האסטרטגי של צבא ארצות הברית ולאחר מכן באלכסנדריה, וירג'יניה, עבור סוכנות מערכות מידע ביטחוניות של משרד ההגנה. בשנת 1961 מכרה פילקו את המחשב הטרנזיסטורי הראשון למשרד הביטחון בישראל, ושלחה את גרטנר, לסייע בתכנות המחשב ולשווק את מוצריה של פילקו לסוכנויות ממשלתיות ישראליות נוספות. בעת שהותו בישראל, גויס גרטנר על ידי International Business Machines (IBM) להוביל את צוות הנדסת המערכות שלה, ששרת את השווקים המתפתחים באירופה ובמזרח התיכון. גרטנר התקדם ב-IBM, ועבר למשרדיה בווייט פליינס, ניו יורק, כמנהל מידע שוק בחטיבת עיבוד הנתונים, ודמות מובילה במחלקת הניתוח המסחרי של החברה. בשנת 1969, עזב גרטנר את IBM כדי להקים את Computer Decisions, חברת הוצאה לאור של מגזינים שעקבה אחרי ותיעדה את ההתרחשויות בתעשיית המחשבים. חברת ההוצאה לאור החדשה נאבקה במיתון של 1969–1970 ונמכרה לחברת שיתוף מניות, שקרסה לאחר מכן .

 וול סטריט ועסקים בתחום ה-IT 
אף על פי שלא היה לגרטנר רקע בניתוח אבטחה, הוא נשכר בשנת 1970, על ידי EF Hutton כדי לסקר את IBM ואת תעשיית המחשבים הצומחת. בשנת 1972 הצטרף לאופנהיימר , שם נוצר לו מוניטין, כמנבא הטכנולוגיה המוביל, בוול סטריט. גרטנר הציג סדרה של חידושים לפרקטיקת ניתוח האבטחה, שחלקם בישרו את טכניקות המחקר ותיאוריות השיווק, שייחדו את חברותיו מאוחר יותר. אלה כללו תוכנות, תרשימים וקלטות שמע שנועדו להעביר את הניתוח שלו ללקוחות, בצורה מהירה וקלה יותר מהמקובל. גרטנר גם פיתח מוניטין של הליכה נגד הזרם וחיזוי מדויק של מגמות במחשבים ותנודתיות מניות. מספר יוצא דופן של תחזיותיו לטווח ארוך, הוכחו כנבואיות. חלק מהתחזיות הללו התגשמו לאחר סיום היותו אנליסט פעיל. גרטנר תיאר במונחים ספציפיים ביותר את היכולות, התכונות והאתגרים של מה שיהפוך בעתיד למחשבים אישיים, המיוצרים בייצור המוני.

גרטנר נבחר לאנליסט הטכנולוגיה המוביל בוול סטריט בכל שנה, בין השנים 1972 ל-1977 בסקר השנתי של מגזין Institutional Investor בקרב בנקים גדולים, קרנות וחברות השקעה מוסדיות אחרות.

בתערוכה המשותפת בשנת 1977 בחסות איגוד מכונות המחשוב (ACM), גולדמן זאקס ומוזיאון המחשבים של בוסטון, שתועדה בספר "קוסמים ופלאיהם: דיוקנאות במחשוב", גרטנר זכה לכבוד כאחד מכוכבי "התקשורת" הבולטים בתעשיית ה-IT.

הוא התקדם לתפקיד סגן נשיא אופנהיימר וראש קבוצת הטכנולוגיה של אופנהיימר, ובסופו של דבר הפך לשותף באופנהיימר.

 קבוצת גרטנר 
בסוף שנות ה-70, גרטנר הבין שתובנותיו לגבי השקעות הן בעלות ערך, גם ליצרני מחשבים וגם למשתמשי קצה. בשנת 1979, הוא הצטרף לדייוויד ל. שטיין, ותיק בתעשיית ה-IT, כדי להקים את קבוצת גרטנר. בתחילת הדרך, החברה ניתחה את הערך השיורי (Residual Value) של מחשבים משומשים. הוא כיהן כמנכ"ל ויו"ר הקבוצה עד אפריל 1991. גרטנר מכרה לספקים, ולארגונים גדולים, לסוכנויות ממשלתיות, למשקיעים ולחברות ייעוץ. השוק שאליו פנה גרטנר היה רחב מאד, וכל לקוח סיפק תובנות ומידע שהועילו לאחרים, מה שיצר לגרטנר, יתרון שוק. גרטנר הפכה לגוף המועדף אליו פנו לקוחות תאגידיים בכל שאלה הנוגעת לתעשיית ה-IT, מימון והון הסיכון. גרטנר הייתה הראשונה בתחומה שגייסה הון ציבורי בהנפקה בשנת 1986, לצורך תמיכה בצמיחתה. גיוס הון מקרנות הון סיכון, איפשר לגרטנר לבנות ארגון מכירות ארצי, הראשון מסוגו בתעשייה. גרטנר ייסדה תוכנית מדידה ותגמול מכירות, המבוססת על בסיס האופן שבו IBM, מדדה את מכירות ההשכרה שלה, אך חידשה בזה שיושמה על ייעוץ.

קבוצת גרטנר דורגה, על ידי מגזין Inc., בין החברות הפרטיות הצומחות ביותר בארצות הברית עד שהפכה לציבורית ב-1986, ולאחר מכן דורגה במשך מספר שנים בין החברות הקטנות הטובות ביותר באמריקה. 

חברת גרטנר נמכרה לסאצ'י וסאצ'י ב-1988 אך גרטנר נישאר כמנכ"ל עד אפריל 1991. ב-1990, גרטנר הוביל רכישה ממונפת מוצלחת של החברה במימון Information Partners, קרן הון פרטי בבעלות Bain Capital ודן אנד ברדסטריט.

 חיים אישיים 
נישואיו של גרטנר לאשתו הראשונה, ג'נט סוסמן, היו חלק מההשראה לרומן ולסרטו של אריך סגל, סיפור אהבה. גרטנר וסגל היו מאוהבים בזוסמן לאורך שנות הלימודים בקולג' וגם אחריהן, ושברון ליבו של סגל הוביל לכך שזוסמן הפך להשראה לדמות ג'ני. גרטנר נפטר ב-12 בדצמבר 2020, בביתו בניו יורק, מסיבוכים של מחלת אלצהיימר, בן 85 היה במותו.

 הערות שוליים 

קטגוריה:מהגרים מארץ-ישראל לארצות הברית
קטגוריה:בוגרי המכון הטכנולוגי של מסצ'וסטס
קטגוריה:מייסדי חברות טכנולוגיה יהודים
קטגוריה:אנשי עסקים יהודים אמריקאים
קטגוריה:יזמים אמריקאים
קטגוריה:בוגרי ישיבה דפלטבוש
קטגוריה:אמריקאים שנולדו ב-1935
קטגוריה:אמריקאים שנפטרו ב-2020